ไอบา โดนแล้ว ไอโอซีสั่งแบนห้ามจัดมวยสากลในโอลิมปิก 2020 
 หลังจากคณะทำงานไอโอซีพิจารณาแล้วว่ายังไม่มีความชัดเจน และไม่มีความคืบหน้าใด ๆ ในการสะสางปัญหา โดยไอโอซีวางกรอบรอบสุดท้ายโตเกียวเกมส์ จะมีนักกีฬา 286 คน ในรุ่นน้ำหนักชาย 8 รุ่น และหญิง 5 รุ่น และเร่ิมรอบคัดเลือกในเดือน ม.ค.-พ.ค.ปีหน้า,วันที่ 23 พ.ค.62 คุณหญิงปัทมา ลีสวัสดิ์ตระกูล กรรมการคณะกรรมการโอลิมปิกสากล หรือไอโอซีเมมเบอร์เปิดเผยว่า ไอโอซี ยืนยันว่า มวยสากลสมัครเล่น จะยังมีแข่งขันในมหกรรมกีฬาโอลิมปิก โตเกียว 2020 ที่กรุงโตเกียว ประเทศญี่ปุ่น อย่างแน่นอน แต่สหพันธ์มวยสากลนานาชาติหรือ ไอบา จะไม่ได้รับอนุญาตให้เป็นผู้ดำเนินการจัดการแข่งขัน,การประชุมตัดสินอนาคตของมวยสากลสมัครเล่น ในโอลิมปิกเกมส์ 2020 หลังมีปัญหาในการบริหารงานต่อเนื่อง ไม่ว่าจะเป็นเรื่องการจัดการการเงิน และความโปร่งใสในการตัดสิน ล่าสุดบอร์ดไอโอซีโดย เนนาด ลาโลวิช ซึ่งเป็นหัวหน้าคณะทำงาน ร่วมกับ ริชาร์ด แอล. คาร์ริออน และเอมมา เตโญ ได้ประชุมนัดสุดท้าย เพื่อพิจารณาแนวทางการแก้ปัญหาจากไอบา ก่อนได้ข้อสรุปว่า ไอบา ไม่มีความชัดเจนและไม่มีความคืบหน้าใด ๆ ในการสะสางปัญหาดังกล่าวให้หมดไป และยืนตามแนวทางเดิมคือ ไอโอซี จะเป็นผู้ดูแลการแข่งขันมวยสากลสมัครเล่นในโอลิมปิกเกมส์เอง และรวมถึงการดำเนินการในรอบคัดเลือกเพื่อให้ได้มา ซึ่งนักกีฬาที่จะเข้าแข่งขันในรอบสุดท้ายที่ญี่ป่น,ไอโอซีเมมเบอร์ กล่าวต่อว่าสำหรับโควตานักชกในโอลิมปิกเกมส์รอบสุดท้าย จะมีทั้งสิ้น 286 คน ในรุ่นน้ำหนัก ชาย 8 รุ่น และ หญิง 5 รุ่น อันจะเป็นการค่อย ๆ เพิ่มความเสมอภาคทางเพศ หลังจากที่ริโอเกมส์ 2016 จัดการแข่งขันชาย 10 รุ่น และหญิง เพียง 3 รุ่น และจะเริ่มแข่งขันรอบคัดเลือกในเดือน ม.ค.-พ.ค. 2020 ส่วนรายละเอียดวันเวลา ไอโอซีจะแจ้งให้ทราบก่อนสิ้นเดือน มิ.ย.นี้,ทั้งนี้ คุณหญิงปัทมา ยังได้กล่าวในตอนท้ายด้วยว่า ทางโธมัส บาค ประธานไอโอซี ได้ระบุว่าการตัดสินใจครั้งนี้เพื่อประโยชน์ของนักกีฬา และกีฬามวย โดย ไอโอซี ต้องการให้เกิดความโปร่งใสมากที่สุด และจะทำให้มั่นใจว่า นักกีฬาจะยังได้ทำตามความฝัน และได้มีส่วนร่วมในโอลิมปิกเกมส์
ไอโอซีเมมเบอร์ยืนยัน มวยสากลสมัครเล่นยังมีแข่งขันในโอลิมปิก 2020 แต่สหพันธ์มวยสากลนานาชาติหรือ ไอบา จะไม่ได้รับอนุญาตให้เป็นผู้ดำเนินการจัด
ไอบา,โอลิมปิก 2020,มวยสากลสมัครเล่น,คุณหญิงปัทมา ลีสวัสดิ์ตระกูล,ไอโอซี